Vlado Kobas Lentz (født 1960) er en dansk politibetjent og foredragsholder, der i øjeblikket arbejder for Midt- og Vestsjællands Politi. Han er mest kendt fra tv-serien Politijagt, der bliver sendt på Kanal 5. Vlado har været været med siden programmets start i 2009.
Baggrund
Vlado Lentz er født i det nuværende Kroatien, men kom til Danmark som niårig i 1969. Han har arbejdet som færdselsbetjent i over 30 år siden 1985.
I 2018 udgav Vlado selvbiografien "Goddag, det er færdselspolitiet!", der er lavet samarbejde med journalisten Preben Lund. I bogen fortæller Vlado blandt andet om barndommen i det kommuni­stiske Jugoslavien samt teenageårene på Vesterbro i København.
Andre aktiviteter
I 2023 lavede Vlado Lentz en podcastserie på Podimo sammen med Linse Kessler. Programmet hedder "Linse & Vlado - På kanten med loven" og handler om, at Linse fortæller om sin kriminelle fortid, mens Vlado fortæller om sin tid som politimand.
Vlado Lentz er gift, bosat i Roskilde og har fem børn.
Vlado har tidligere været katolik, men identificerer sig i dag som kristen efter at han begyndte at læse Biblen.
